b'\n_START_ARTICLE_\nJimmie Earl Howard\n_START_SECTION_\n\xc5\xbdivljenjepis\n_START_PARAGRAPH_\nKon\xc4\x8dal je srednjo \xc5\xa1olo v rodnem Burlingtonu, nakar je eno leto obiskoval Univerzo Iowe._NEWLINE_12. julija 1950 je vstopil v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_Osnovno urjenje je opravil v 1. rekrutnem trena\xc5\xbenem bataljonu, MCRD, San Diego, Kalifornija. Januarja 1951 je kon\xc4\x8dal urjenja, nakar je ostal v bataljonu do decembra 1951 kot in\xc5\xa1truktor._NEWLINE_Februarja 1952 je kon\xc4\x8dal nadaljevalno pehotno urjenje, nakar je bil poslan v Korejo kot prednji artilerijski opazovalec (FAO) pri minometni \xc4\x8deti 1. marinskega polka 1. marinske divizije. Za slu\xc5\xbeenje v Koreji je prejel srebrno zvezdo, \xc5\xa1krlatno srce z eno zlato zvezdo in Navy Unit Commendation._NEWLINE_Aprila 1953 se je vrnil v ZDA, kjer je slu\xc5\xbeil kot takti\xc4\x8dni in\xc5\xa1truktor v \xc5\xa0tabni in podporni \xc4\x8deti 2. pehotnega trena\xc5\xbenega polka (MCB Camp Pendleton, Kalifornija]]._NEWLINE_Marca 1954 je bil preme\xc5\xa1\xc4\x8den v marinski odred na USS Oriskany (CVA-34), kjer je slu\xc5\xbeil kot poveljnik oddelka. Naslednji januar se je vrnil v Camp Pendleton, kjer je bil poveljnik oddelka v 1. amfibicijski izvidni\xc5\xa1ki \xc4\x8deti. Tu je ostal do septembra 1957, ko je postal \xc5\xa1ef specialnih sil in voja\xc5\xa1ki policist pri Pri\xc5\xa1tabnem bataljonu 1. marinske divizije._NEWLINE_Aprila 1960 je bil preme\xc5\xa1\xc4\x8den v 3. marinsko divizijo (San Francisco, Kalifornija), kjer je sprva slu\xc5\xbeil kot pod\xc4\x8dastnik specialnih sil pri Pri\xc5\xa1tabni in podporni \xc4\x8deti 2. bataljona 7. marinskega polka, nato v 9. marinskem polku, nato pa kot vodja voda in vodni pod\xc4\x8dastnik pri \xc4\x8deti H, 2. bataljonu 9. marinskega polka._NEWLINE_Nato je bil avgusta 1961 preme\xc5\xa1\xc4\x8den k gardni \xc4\x8deti, Pri\xc5\xa1tabnem in podpornem bataljonu, Camp Pendleton, kjer je slu\xc5\xbeil kot gardni pod\xc4\x8dastnik, \xc4\x8detni pod\xc4\x8dastnik in administrator; pozneje je postal\xc2\xa0\xc2\xbbDepot Special Service Assistant\xc2\xab\xc2\xa0pri \xc5\xa0tabni \xc4\x8deti, Pri\xc5\xa1tabnem in podpornem bataljonu; tu je ostal do oktobra 1964._NEWLINE_Naslednji mesec se je vrnil v 1. marinsko divizijo, kjer je postal polkovni pod\xc4\x8dastnik specialnih sil pri \xc5\xa0tabni bateriji, 11. marinskem polku; januarja 1965 je postal in\xc5\xa1truktor v te\xc4\x8daju protigverilskega bojavenja, Divizijski center \xc5\xa1ol, Podenota 1._NEWLINE_Od aprila do junija 1966 je bil vodja 1. voda \xc4\x8dete C, 1. izvidni\xc5\xa1kega bataljona 1. marinske divizije. V no\xc4\x8di s 16. na 17. junija je vodil znamenito obrambo hriba 488, pri \xc4\x8demer je 18 marincev zavrnilo napade vietnamskega bataljona._NEWLINE_Po vrnitvi v ZDA je postal bataljonski trena\xc5\xbeni pod\xc4\x8dastnik pri Podporni \xc4\x8deti, Pri\xc5\xa1tabnega in podpornega bataljona MCRD San Diego._NEWLINE_31. marca 1977 se je upokojil. Umrl je 12. novembra 1993.'